text: Morgengymnastik på Albuen
  28 maj 2014 kl. 11.15
  Et halvt hundrede vejlensere trodsede den kølige morgenblæst og troppede op til morgengymnastik - ikke for albuen, men på Albuen.
  Hver onsdag morgen i maj og juni tilbyder Idræt i Dagtimerne gratis morgengymnastik på Vejles by-nære badestrand, Albuen, lige ved Vejlefjordbroen.
  I løbet af tre kvarter får deltagerne rørt alle muskler, og i dag var der masser af frisk luft til øvelserne.
  Alle kan deltage ? ikke kun borgere, som er tilmeldt Idræt i Dagtimerne ? og det er ikke nødvendigt at melde sig til.
  - Alle kan deltage, både unge som ældre, så tag en ven, nabo, eller familiemedlem med, noterer organisationen.
  
  